Ide o súhrnný pojem pre stránky na webe, ktoré najčastejšie slúžia na predajné účely. Označiť tak ale môžeme akúkoľvek stránku, na ktorú návštevník vstúpil ako prvý. V priebehu času sa tak začali nazývať stránky, ktoré sú tzv. magnetom na návštevníkov.
Môže ísť o stránku s predstavením služby, produktu, firmy či stránku zbierajúcu emailové kontakty. Býva väčšinou pekne graficky spracovaná, obsahuje textový aj multimediálny obsah a nechýba aj tlačidlo volajúce po akcii (kúpiť, registrovať, vstúpiť, stiahnuť,…). Na takto vytvorenú stránku potom majitelia webov posielajú návštevnosť a to či už z platených alebo neplatených zdrojov.